יחסי איראן–בנגלדש

יחסי איראן–בנגלדש הם היחסים הדיפלומטיים בין בנגלדש לאיראן.

== היסטוריה ==
איראנים רבים היגרו לבנגלדש לאורך ההיסטוריה בחיפוש אחר תעסוקה וכן כדי להפיץ את האסלאם. ב-1204 תועדה הגירה מסמרקנד ואספהאן, שהיו חלק מהאימפריה הח'ווארזמית.

סולטנות בנגל הייתה נקודת יעד למהגרים איראנים וטורקים.<ref name="Khan2013"></ref> עם פרסית כשפה רשמית, בנגלגדש הייתה מוקד פופולרי לחוקרים פרסים, עורכי דין, מורים ואנשי דת.<ref name="bp"></ref>

השושלת הטימורית קיימה יחסים ענפים עם הקיסרות בבנגלדש.<ref name="bp1"></ref><ref name="Eaton1996"></ref>

סאחי סלמאט מאספהאן, מייסד משפחת האצולה פריטהימפסא היגר מהאימפריה הטימורית בשנת 1499.

בשנת 1950 השאה של איראן, מוחמד רזא שאה פהלווי, ביקר לראשונה במזרח בנגל, שם שהה ארבעה ימים.

=== מלחמת העצמאות של בנגלדש ===
במהלך מלחמת העצמאות של בנגלדש בשנת 1971, איראן עמדה לצד פקיסטן מבחינה פוליטית ודיפלומטית.<ref name="British Academic Press, Mudiam"></ref> איראן דאגה להתפרקות אפשרית של פקיסטן, שעלולה לגרום למתקפות נגד איראן על ידי מיליציות שונות מפקיסטן. נשיא ארצות הברית ריצ'רד ניקסון עודד את איראן לשלוח אספקה צבאית לפקיסטן.<ref name="Oxford University Press, Alvandi"></ref> בתחילת הסכסוך איראן סייעה לפקיסטן ובמיוחד לחיל האוויר הפקיסטני.<ref name="British Academic Press, Mudiam" /> לאחר שרבים מהמטוסים הפקיסטנים התרסקו, החליטו הטייסים הפקיסטנים שלא להמשיך בלחימה ולמצוא מקלט בבסיסי אוויר איראנים.<ref>[http://in.rbth.com/blogs/2015/06/04/why_the_indian_air_force_has_a_high_crash_rate_43501 Why the Indian Air Force has a high crash rate]</ref> כאשר פקיסטן קראה להפסקת אש חד-צדדית והכריזה על כניעה, הגיב השאה האיראני בקריאה להכנת הצבא האיראני לפלוש בכוח לפקיסטן ולספח את מחוז בלוצ'יסטן.<ref name="British Academic Press, Mudiam" /> ארצות הברית שלחה גם אספקה צבאית לפקיסטן וניתבה אותה דרך איראן.<ref name="Shalom">Shalom, Stephen R., [http://coat.ncf.ca/our_magazine/links/issue47/articles/a07.htm The Men Behind Yahya in the Indo-Pak War of 1971]</ref>

== יחסים מודרניים ==
היחסים הלכו והתפתחו בהדרגה בעת נשיאותו של אכבר האשמי רפסנג'אני, שהיה למנהיג האיראני הראשון שביקר בבנגלדש העצמאית בשנת 1995. גם ראש ממשלת בנגלדש, הסינה ואזד ביקרה באיראן וניהלה שיחות עם הנשיא מוחמד ח'אתמי. איראן סייעה לבנגלדש בחבילת סיוע לאחר שהציקלון "סידר" פגע במדינה ב-2007.<ref></ref>

ממשלתו של הנשיא מחמוד אחמדינז'אד ביקשה להרחיב את הקשרים בין שתי המדינות, עם השקעה איראנית בתעשייה הבנגלדשית. בנגלדש תמכה גם בתוכנית הגרעין של איראן וטענה כי היא נועדה למטרות שלום.<ref></ref>

בנגלדש ואיראן חתמו על הסכם סחר מועדף ביולי 2006 אשר הסיר חסמי מכס, במטרה לבסס בסופו של דבר הסכם סחר חופשי.<ref></ref> לפני חתימת ההסכם, הסחר הדו-צדדי בין המדינות הסתכם בכ-100 מיליון דולר בשנה.

באמצע 2007 ביקשה ממשלת בנגלדש את עזרת איראן בבניית תחנת כוח גרעינית בבנגלדש, על מנת לחזק את ייצור החשמל. גם שר הכוח, האנרגיה ומשאבי הטבע הבנגלדשי ביקש סיוע איראני לבניית בתי זיקוק נפט חדשים במדינה.

בנגלדש ואיראן דנו בעבר בשיתוף פעולה אפשרי בתחום הלחימה נגד הטרור.<ref></ref>

== קשרי מסחר ==
אמנם אין עסקאות בולטות וסחר רחב בין המדינות, אך נציגיהן קראו להרחיב את היחסים הכלכליים בין שתי המדינות.<ref></ref> בנגלדש ואיראן חתמו על הסכם סחר דו-צדדי ב-20 בפברואר 2001. מלבד זאת, קיים הסכם סחר מועדף שנחתם בשנת 2006.

בית הזיקוק המזרחי, בית הזיקוק היחיד בבנגלדש, נבנה בסיוע איראני.<ref></ref>

== הערות שוליים ==